2019. március 28., csütörtök 16:55
Moduláris beton-műanyag kompozit szikkasztó prototípusa készült el a Glia Kft-nél
Budapest, 2019. március 28., csütörtök (OTS) - A Széchenyi 2020 program GINOP-2.1.7-15 - Prototípus, termék-, technológia- és szolgáltatásfejlesztés c. pályázati konstrukciója keretében a Glia Kft. 49,34 millió forint vissza nem térítendő támogatást nyert moduláris beton-műanyag kompozit szikasztó prototípusának kifejlesztésére. A projekt nettó 79,3 millió forint összköltséggel valósult meg a Glia Kft. tarnabodi telephelyén.
A projekt során a következő feladatokat valósítottuk meg: követelményelemzés és végleges prototípus specifikáció elkészítése, beton és műanyag anyagtechnológiai tervezés, a prototípushoz szükséges beton keverékterv kialakítása (adalékanyag szemmegoszlás vizsgálata, keveréktervezés, próbakeverés több fajta péptartalommal azonos víz/cement tényezőnél, konzisztencia mérése), a beton sablon tervezése, kialakítása, termelési eszközök tervezése, valamint az elkészült prototípus tesztelése. A projekt során beszereztük a feladatok megvalósításához szükséges szellemi terméket (nagyszilárdságú műanyag szállal erősített beton gyártási know-howja) és eszközöket (késztermék kezelő állványrendszer, rozsdamentes egyedi fejlesztésű betonsablonok, nagyfrekvenciás betonvibrátor és gyalogkíséretű targonca), valamint elkészült a piacra vitelt támogató piackutatás és weboldal.
A fejlesztés eredményeként létrejött egy előregyártott elemekből álló moduláris beton műanyag kompozit csapadékvíz szikkasztó rendszer prototípusa, amely alkalmas a hirtelen lezúduló csapadékvíz elszivárogtatására vagy összegyűjtésére, illetve más csapadék kezelő rendszer kiépítésére. A prototípus leglényegesebb újdonsága az egymásba illeszkedő beton elemekből álló rendszer, amely lehetővé teszi az egyszerű és gyors telepítést. A másik újdonság a beton elemekből kialakított keretbe illeszthető polipropilénből készült, terhelhető üreges test 95%-os belső űrtartalommal. Ez utóbbi jelentősen növeli a visszatartott víz mennyiségét. A beton elemek geometriája egyszerűsíti a beépítést (a köztes elemek segítik az oldalsó elemek függőleges elhelyezését), és az elemek egymáshoz illesztését. A beton elemeket műanyag kapcsoló elemekkel lehet egymáshoz illeszteni, ami nem rozsdásodik.
Bencsik Attila projektvezető
E-mail: info@glia.hu
Telefon: +36 (20) 929-4412
Az ajánlott cikk címe: Moduláris beton-műanyag kompozit szikkasztó prototípusa készült el a Glia Kft-nél